次韻唐子光教授河豚
作者：范成大
朝代：宋

paragraphs: 世間尤物美惡并，江鄉未用誇吳羹。
清宮洞房寒熱媒，深山大澤龍蛇生。
胡夷信美胎殺氣，不奈吳兒苦知味。
楊花欲動荻芽肥，汙手死心搖食指。
食魚要是□黄粱，古來不必須河魴。
君看嗔腹似渾脫，寧肯滑甘隨芥薑。
先生法語峻立壁，譏評不使一錢直。
膨亨從此迹如掃，坐令梅老詩無力。
懸知仙骨有青冥，風香久已滌羶腥。
大笑日華解毒法，何如肘後餐霞經。